biswa921/hiwiki-latest-pages-articles-raw huggingface dataset:
न्यूजीलैंड क्रिकेट टीम का भारत दौरा २०१६–१७

भारतीय क्रिकेट टीम तथा न्यूज़ीलैंड क्रिकेट टीम के बीच अक्टूबर २०१६-१७ में क्रिकेट श्रृंखला भारत में खेली जाएगी। इसमें ५ वनडे तथा ३ टेस्ट मैच खेले जाएंगे।  खेले गए टेस्ट मैचों में भारतीय क्रिकेट टीम ने न्यूजीलैंड को ३-० से श्रृंखला पर कब्जा किया। टेस्ट श्रृंखला में भारत के चेतेश्वर पुजारा ने सबसे अधिक ३७३ रन बनाए जबकि रविचंद्रन अश्विन ने २७ विकेट लिए और उन्हें मैन ऑफ़ द सीरीज घोषित किया गया।

५ वनडे मैचों की श्रृंखला में भारतीय क्रिकेट टीम ने न्यूजीलैंड क्रिकेट टीम को ३-२ से हराया। श्रृंखला का अंतिम मैच विशाखापत्तनम में खेला गया जिसमें भारत ने दीपावली पर ऐतिहासिक जीत दर्ज की ,अंतिम मैच १९० रनों से जीता।

खिलाड़ी

टेस्टवनडे     विराट कोहली (कप्तान)
 अजिंक्य रहाणे (उपकप्तान)
 रविचंद्रन अश्विन
 शिखर धवन
 गौतम गंभीर
 रविन्द्र जडेजा
 भुवनेश्वर कुमार
 अमित मिश्रा
 चेतेश्वर पुजारा
 लोकेश राहुल
 रिद्धिमान साहा
 मोहम्मद शमी
 इशांत शर्मा
 रोहित शर्मा
 मुरली विजय
 उमेश यादव
 जयेश यादव
 करुण नायर केन विलियमसन (कप्तान)
 ट्रेंट बोल्ट
 डग ब्रेसवेल
 मार्क क्रेग
 मार्टिन गप्टिल
 टॉम लाथम
 जेम्स नीसम
 हेनरी निकोल्स
 ल्यूक रोंची (विकेटकीपर)
 मिशेल संतनेर
 मैट हेनरी
 ईश सोढ़ी
 टीम साउथी
 रॉस टेलर
 नील वैगनर
 बीजे वॉटलिंग (विकेटकीपर)
 जीतन पटेल महेंद्र सिंह धोनी (कप्तान/कीपर)
 विराट कोहली (उप कप्तान)
 जसप्रीत बुमराह
 केदार जाधव
 धवल कुलकर्णी
 अमित मिश्रा
 मनीष पांडे
 हार्दिक पंड्या
 अक्षर पटेल
 अजिंक्य रहाणे
 सुरेश रैना
 रोहित शर्मा
 मनदीप सिंह
 जयंत यादव
 उमेश यादव केन विलियमसन (कप्तान)
 कोरी एंडरसन
 ट्रेंट बोल्ट
 डग ब्रेसवेल
 एंटन डेवचिच
 मार्टिन गप्टिल
 मैट हेनरी
 टॉम लाथम
 जेम्स नीसम
 ल्यूक रोंची (कीपर)
 मिशेल संतनेर
 ईश सोढ़ी
 टीम साउथी
 रॉस टेलर
 बीजे वॉटलिंग (कीपर)

 चोटिल होने की वजह से टीम साउथी की जगह मैट हेनरी खेलेंगे ।

दौरे के मैच
टेस्ट श्रृंखला

पहला मैच

दूसरा टेस्ट

तीसरा टेस्ट

वनडे श्रृंखला

पहला मैच

दूसरा वनडे

तीसरा मैच

चौथा मैच

पांचवा वनडे

सन्दर्भ

श्रेणी:2016
श्रेणी:न्यूज़ीलैंड क्रिकेट टीम के भारत दौरे
ऊष्मा रोधन

thumb|250px|right|चाय की केतली पर चढ़ी यह टीकोज़ी तापावरोधन कर रही है
thumb|250px|right|ठण्ड से बचने के लिये (अर्थात, ऊष्मा रोधकता को बढ़ाने के लिये) जन्तु अपने रोंओं या परों को कड़ा (सीधा) कर लेते हैं।
दो वस्तुओं के बीच में ऊष्मा के प्रवाह में अवरोध को ऊष्मा अवरोधन (Thermal insulation) कहते हैं।Bergman, Lavine, Incropera and DeWitt, Introduction to Heat Transfer (sixth edition), Wiley, 2011. ऊष्मा के रोधन के लिये विशेष रूप से अभिकल्पित प्रक्रमों, विशेष आकर तथा उपयुक्त पदार्थों का चुनाव बहुत जरूरी है।

दो अलग-अलग ताप वाली वस्तुओं के सीधे सम्पर्क में आने पर उनके बीच ऊष्मा का अन्तरण अवश्य होगा। किन्तु इन दोनों वस्तुओं के बीच ऊष्मारोधी पदार्थ प्रविष्ट करा देने से ऊष्मा का प्रवाह पहले से कम होगा। कितना कम होगा यह इस बात पर निर्भर करता है कि ऊष्मारोधी पदार्थ की मोटाई कितनी है, उसकी ऊष्मा चालकता कितनी कम है आदि। इसी प्रकार विकिरण द्वारा ऊष्मा के प्रवाह को कम करने के लिये कुछ अन्य तरीके अपनाए जाते हैं।

किसी पदार्थ की ऊष्मा चालकता जितनी कम होती है, वह उतना ही अच्छा ऊष्मारोधी होता है। ऊष्मा इंजीनियरी के क्षेत्र में ऊष्मारोधी पदार्थ के अन्य गुण हैं, घनत्व तथा विशिष्ट ऊष्मा। 

प्रमुख ऊष्मारोधी पदार्थ
 तन्तु काँच (फाइबर ग्लास)
 खनिज ऊर्ण (मिनरल वुल)
 सेलुलोज
 पॉलीयूरेथीन फोम
 पॉलीयूरेथीन ई पी एस

 इन्हें भी देखें 
 ऊष्मा
 ऊष्मा अन्तरण (हीट ट्रान्सफर)
 ऊष्मा चालकता
 विद्युतरोधी (एलेक्ट्रिकल इन्सुलेटर)

 सन्दर्भ 

श्रेणी:तापावरोधन
श्रेणी:ऊष्मा संचार
*
जलपोशाक

thumb|250px|right|जलपोशाक पहने हुए दो लहरबाज़
जलपोशाक (wetsuit) जलक्रीड़ाओं में प्रयोग होने वाले ऐसे वस्त्रों को कहते हैं जो जल में तापावरोधन, ख़रोंचों से रक्षा और कुछ हद तक उत्प्लावन के लिये प्रगोग किया जाता है। यह अक्सर निओप्रीन के बने होते हैं। जलपोशाक पहनने पर यह त्वचा और पोशाक के बीच एक हवा के बुलबुलों की पतली-सी तह रोक लेती है जिससे शरीर की ऊष्मा अंदर ही सुरक्षित रहती है। ग़ोताख़ोरी, लहरबाज़ी (सर्फ़िंग) और अन्य जल के खेलों यह बहुत इस्तेमाल होती हैं।Williams, Guy; Acott, Chris J (2003). "Exposure suits: a review of thermal protection for the recreational diver". South Pacific Underwater Medicine Society journal 33 (1). ISSN 0813-1988. OCLC 16986801. Retrieved 2011-04-13.

 इन्हें भी देखें 
 तापावरोधन
 ग़ोताख़ोरी
 लहरबाज़ी

 सन्दर्भ 

श्रेणी:जलक्रीड़ा उपकरण
श्रेणी:खेलवस्त्र
सेवरही

सेवरही (Sewarhi) या तमकुही रोड (Tamkuhi Road) भारत के उत्तर प्रदेश राज्य के कुशीनगर ज़िले में स्थित एक नगर है। यह सेवरही नामक प्रशासनिक ब्लॉक का मुख्यालय भी है। यहाँ तमकुही रोड रेलवे स्टेशन स्थित है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 विवरण  
यह कस्बा गोरखपुर से पड़रौना होते हुए बिहार में थावे और सीवान जाने वाले रेलमार्ग पर एक स्टेशन है। यह गंडक नदी, जिसे स्थानीय तौर पर 'नारायणी' के नाम से जाना जाता है, की सहायिका बाँसी नदी के तीर पर स्थित है। 

पुराने समय में यह एक राजघराना था जिसे 'तमकुही राज' के नाम से जाना जाता था।  तमकुही रोड, जिला मुख्यालय पड़रौना से लगभग १५ किलोमीटर कि दूरी पर स्थित है और यहाँ का पिनकोड 274406 है। शहर का नाम सेवरही है जबकि रेलवे स्टेशन का नाम तमकुही रोड़ है । जब रेलवे लाईन का कार्य चल रहा था तब सेवरही राजा तमकुही राज के अधीन था, लेकिन कोई ट्रैन तमकुही राज जाने के लिए ना होने के कारण स्टेशन का नाम राजघराने के कहने पर तमकुही रोड़ रख दिया गया । जिससे राजा दरबार तमकुही राज जाने वाले रेलवे यात्री यहीं उतरकर जा सके। उत्तर प्रदेश शासन द्वारा सेवरही नगर क्षेत्र को वार्ड नं 13 शास्त्री नगर के तत्कालीन सभासद रकीब आलम एडवोकेट के प्रयास से आदर्श नगर पंचायत घोषित किया गया है। पांच साल सभासद रहने के बाद रकीब आलम नगर पंचायत अध्यक्ष का चुनाव लडे लेकिन सफलता हाथ नहीं लगी। नगर के सबसे बडे वार्ड नं 9, आजाद नगर के वर्तमान सभासद सबसे युवा सभासद इमरान अंसारी अजमेरी हैं जिन्होने लोकप्रियता के कारण पहले प्रयास में ही सभासद चुने गये । महज 19 वर्ष की उम्र में राजनिति में कदम रखने वाले ईमरान 21 वर्ष की उम्र में सभासद चुने गये।

आदर्श नगर पंचायत सेवरही में जल की समस्या को लेकर वार्ड नं 9 के निवासी रुस्तम कुरैशी ने काफी प्रयास किए हैं। उन्होने शहर में हर चौराहे पर प्याऊ, स्वच्छ एवं अतिक्रमण मुक्त सडकों, लेबर चौराहे पर श्रमिकों के लिए टीन शेड़ व चीनी मिल के लिए दिन में गन्ना लदे वाहनों की रोक को लेकर लगातार आंदोलन किया है। आदर्श नगर पंचायत सेवरही में लगातार 10 वर्ष तक चेयरमैन रहे त्रिभुवन प्रसाद जायसवाल के समय सडक, बिजल, जल आपुर्ति, नाली व स्ट्रीट लाईट के लिए बहुत काम हुआ है।

जनसंख्या
वर्ष 2011 के जनगणना आंकड़ों के अनुसार, तमकुही रोड अथवा सेवरही की कुल जनसँख्या 23,077 थी।

सुविधाएँ
यह कस्बा, जिला मुख्यालय से सडक और रेलमार्ग द्वारा जुड़ा हुआ है। यहाँ बहुत पुरानी एक चीनी मिल भी है। आर्थिक क्रियाकलापों से सम्बंधित सुविधाओं के रूप में यहाँ पंजाब नैशनल बैंक, एच एफ डी सी, बैंक ऑफ इंडिया, एस बी आई, केन्द्रीय बैंक ऑफ इंडिया की शाखाएँ हैं।

 इन्हें भी देखें 
 कुशीनगर ज़िला

 सन्दर्भ 

श्रेणी:उत्तर प्रदेश के नगर
श्रेणी:कुशीनगर ज़िला
श्रेणी:कुशीनगर ज़िले के नगर
जम्बूस्वामी

अंगूठाकार|जम्बूस्वामी जी की प्रतिमा, मथुरा चौरासी

जम्बूस्वामी जैन धर्म के अंतिम केवली थे। इनका जन्म राजागृही में 542 ई.पूर्व हुआ था, इनके पिता का नाम 'रिषभदत्त' एवं माता 'धारिनीदेवी' थी
जिन्होंने सुधर्मास्वामी के निर्वाण के पश्चात ३९ बर्षो तक जैन धर्म की आचार्य परम्परा का निर्वाह किया और अन्त में मथुरा चौरासी से निर्वाण प्राप्त किया।

अंगूठाकार|अंतिम केवली जम्बूस्वामी जी के चरण चिन्ह

 सन्दर्भ सूची
भागफल

right|thumb|250px|20 ÷ 4 = 5 का चित्रात्मक निरूपण, जिसमें 5 भागफल है।
भागफल वह संख्या है, जो किसी संख्या को किसी अन्य संख्या से भाग करने पर प्राप्त होती है। उदाहरण के लिए दायें ओर के चित्र अनुसार 20 फल दिये गए हैं। यदि उन सभी फलों को चार लोगों में बराबर बाँटना है तो उसके लिए हमें 20 का 4 से भाग करना होगा। जिसके परिणाम स्वरूप हर व्यक्ति को 5 फल देकर हम 20 फलों को सभी चार लोगों में बराबर बाँट सकते हैं।

उदाहरण
, अतएव इस समीकरण का भागफल है ।

सन्दर्भ

बाहरी कड़ियाँ

श्रेणी:गणित
रेशमी चींटीख़ोर

रेशमी चींटीख़ोर (silky anteater) या पिग्मी चींटीख़ोर (pygmy anteater) चींटीख़ोर की एक जाति है जो मध्य और दक्षिणी अमेरिका में पाई जाती है। विश्व में इस समय चींटीख़ोरों की जो चार जातियाँ अस्तित्व में हैं उनमें रेशमी चींटीख़ोर का सबसे छोटा आकार है। यह सिर-से-पूँछ तक १७ से २४ सेमी (६.७ से ९.४ इंच) लम्बे, और वज़न में १७५ से ४०० ग्राम के होते हैं। इनके घने, मुलायम और रेशमी बाल होते हैं जिनका रंग पीला या भूरा होता है। साथ ही इनकी आँखे काली और पैरों के तलुवे लाल होते हैं।Miranda, F., Meritt, D.A., Tirira, D.G. & Arteaga, M. (2014). "Cyclopes didactylus ". IUCN Red List of Threatened Species. Version 2014.1. International Union for Conservation of Nature. Retrieved 2014-07-07.Grzimek, Bernhard (2004). Hutchins, Michael; Kleiman, Devra G; Geist, Valerius; McDade, Melissa С, eds. Grzimek's Animal Life Encyclopedia 13 (2nd ed.). Detroit: Gale. pp. 171–179. ISBN 0-7876-7750-7.

 चित्रदीर्घा 

 इन्हें भी देखें 
 दक्षिणी तामान्दुआ, उत्तरी तामान्दुआ
 चींटीखोर
 विशाल चींटीखोर
 स्‍लॉथ

 सन्दर्भ 

श्रेणी:चींटीख़ोर
श्रेणी:पिलोसा
श्रेणी:चींटीभक्षी स्तनधारी
वृक्ष विचरण

thumb|तेन्दुए पेड़ चढ़ने में माहिर होते हैं और अपने मारे हुए शिकार को अन्य परभक्षियों से छुपाने के लिये ऊपर चढ़ जाते हैं
वृक्ष विचरण (arboreal locomotion) जानवरों के वृक्षों पर चढ़ने या चढ़कर वृक्ष-से-वृक्ष घूमने को कहते हैं। कई प्राणी पेड़ों पर आहार प्राप्त करने या छुपाने, वन-फ़र्श पर घूम रहे परभक्षियों से बचने, ऊँचाई से वन के बड़े क्षेत्र पर ग्रास या परभक्षियों पर दृष्टि डालने या प्रजनन में अपनी संतान अथवा अंडों को सुरक्षित रखने के लिये चढ़ जाते हैं। कुछ जानवर अपना पूरा या अधिकांश जीवन ही पेड़ों पर व्यतीत करने वाले वृक्षवासी होते हैं।Cartmill, M. (1985). Climbing. In Functional Vertebrate Morphology, eds. M. Hildebrand D. M. Bramble K. F. Liem and D. B. Wake), pp. 73–88. Cambridge: Belknap Press.

 इन्हें भी देखें 

 सन्दर्भ 

श्रेणी:वृक्ष विचरण
श्रेणी:पर्यावास
श्रेणी:वृक्ष
थूथन

thumb|एक तापीर की थूथन
थूथन (snout) किसी जानवर के मूँह का आगे निकला हुआ हिस्सा होता है। यह अक्सर कुछ हद तक नोकीला होता है, मसलन घोड़ा, कुत्ता, भेड़िया, चींटीख़ोर, इत्यादि के उभरे हुए नोकीले-से थूथन होते हैं। आमतौर पर किसी थूथन-वाले प्राणी की श्वास लेने वाली नासिकाएँ थूथन के अंत में होती हैं।The Cyclopædia of Anatomy and Physiology, Robert Bentley Todd, Longman, Brown, Green, Longmans & Roberts, 1852, ... this is especially the case with those which have the lips or nostrils prolonged into a snout or proboscis, as in the pig, the rhinoceros, the tapir, and the elephant ...

 इन्हें भी देखें 
 कुत्ता

सन्दर्भ

श्रेणी:शारीरिकी
श्रेणी:प्राणी शारीरिकी
टेन्टेकल

thumb|upright|दो स्पर्शकों और आठ भुजाओं वाली समुद्रफेनी 
जन्तु विज्ञान में, स्पर्शक एक लचीला, चलनशील और लम्बी उपांग है जो पशुओं की कुछ प्रजातियों में मौजूद है, उनमें से अधिकांश अकशेरुकीय हैं। पशु शारीरिकी में, स्पर्शक सामान्यतः एक या एकाधिक जोड़े में होते हैं। शारीरिक रूप से, जानवरों के स्पर्शक मुख्य रूप से पेशीय जलोपकरण की तरह कार्य करते हैं। अधिकांश प्रकार के स्पर्शकों का उपयोग ग्रहण और भोजन के लिए किया जाता है। कई ज्ञानेन्द्रिय हैं, स्पर्श, दृष्टि, या विशेष खाद्य पदार्थों या संकटों की गन्ध या स्वाद के लिए विभिन्न रूप से ग्रहणशील हैं। इस तरह के स्पर्शकों के उदाहरण विभिन्न प्रकार के घोंघे की आंखों के डण्ठल हैं। कुछ प्रकार के स्पर्शकों में संवेदी और प्रचालन दोनों प्रकार के कार्य होते हैं।

 इन्हें भी देखें 
 उपांग

 सन्दर्भ 

श्रेणी:प्राणी शारीरिकी
मन्दना करीमी

मनिज़ेह करीमी (अंग्रेजी :Manizhe Karimi) (जो अभी मंदना करीमी के नाम से जानी जाती है। ) एक ईरानी फ़िल्म अभिनेत्री तथा मॉडल है जो अभी भारतीय हिन्दी फ़िल्मों  में कार्य करती है। मॉडलिंग में कई सफलता पाकर इन्होंने बॉलीवुड में कदम रखा तथा भाग जॉहनी फ़िल्म में मुख्य किरदार निभाया।  इनके अलावा करीमी बिग बॉस ९ में द्वितीय विजेता भी रही।  साल २०१६ की जनवरी में प्रदर्शित हुई क्या कूल हैं हम 3 में भी इनको मौका मिला है उस फ़िल्म में इन्होंने शालू का किरदार निभाया। 

जीवन
करीमी का जन्म ईरान की राजधानी तेहरान में हुई थी। इनके पिता का नाम रेज़ा करीमी जो की ईरानी है तथा मां सबा करीमी जो भारतीय है।  <ref name=emirates

फ़िल्मोग्राफ़ी
 वर्ष नाम किरदार टिप्पणियां २०१५ रॉय अनीता कैमियो २०१५ भाग जॉनी रशेल डिकोस्टा २०१५ मैं और चार्लीज लिज़  २०१६क्या कूल हैं हम 3  शालू 

 टेलीविज़न 
 साल कार्यक्रम किरदार टिप्पणी २०१५—१६ बिग बॉस 9 स्वयं

 इन्हें भी देखें 
 एल्नाज नोरौजी
 दीना शिहाबी
 महलाघा जबेरी

सन्दर्भ

बाहरी कड़ियां

 मंदना करीमी आईएमडीबी पर

श्रेणी:अभिनेत्री
श्रेणी:जीवित लोग
श्रेणी:ईरानी लोग
श्रेणी:1988 में जन्मे लोग
आचार्य किशोर कुणाल

आचार्य किशोर कुणाल सेवानिवृत भारतीय पुलिस सेवा के अधिकारी तथा संस्कृत अध्येता हैं। वे बिहार राज्य धार्मिक न्यास बोर्ड के अध्यक्ष हैं। वे पटना के महावीर मन्दिर न्यास के सचिव भी हैं। वे पटना के ज्ञान निकेतन नामक प्रसिद्ध विद्यालय के संस्थापक भी हैं। 

श्रेणी:संस्कृत विद्वान
सकल राष्ट्रीय आय

किसी देश की उत्पादन व्यवस्था से अंतिम उपभोक्ता के हाथों में जाने वाली वस्तुओं या देश के पूँजीगत साधनों के विशुद्ध जोड़ को ही राष्ट्रीय आय कहते हैं। किसी देश के नागरिकों का सकल घरेलू एवं विदेशी आउटपुट सकल राष्ट्रीय आय कहलाता है। 

राष्ट्रीय आय की परिभाषा -

किसी भी अर्थव्यवस्था में वस्तुओ और सेवाओ का प्रवाह , उत्पादन और उनमे होने वाली वृद्धि को राष्ट्रीय आय से जोड़ा जाता है  

राष्ट्रीय आय की गणना निम्न विधि से करते है - 

आय विधि – उत्पादन के कारकों के मिलने वाले प्रतिफल का योग  

  समस्या – वाही पर लागु हो सकता था , जहाँ उत्पादक कारक ज्ञान है .

         संगठित क्षेत्र – जहाँ उत्पादन का रजिस्ट्रेशन हो 

         असंगठित क्षेत्र – उत्पादन करने वाले जिसका रजिस्ट्रेशन हो ,उत्पादन के कारक , आय की घोषणा नहीं करते 

                            जैसे – भारत में अधिकतर लोग ऐसे होते ( जैसे समोसे वाला )    इस विधि से केवल सरकारी और प्राइवेट जॉब तक गणना सीमित रहा 

व्यय विधि – 

    आय   =   व्यय     +     बचत  ( ज्ञात हो )

               यदि अर्थव्यवस्था के हर बिंदु पर होने वाले व्यय ज्ञात हो 

 अगर व्यय ,बचत ज्ञात हो तो इन दोनों को जोड़कर राष्ट्रीय आय का अनुमान लगा सकते है .

       समस्या – भारत में बिल न लेने देने की समस्या , ज्यादातर खर्च रजिस्टर्ड ( पंजीकृत ) नहीं होते थे 

उत्पादन विधि – राष्ट्रीय आय की गणना में सबसे सही तरीका बनकर उभरा 

 किसी वित्तीय वर्ष में अंतिम उत्पादित वस्तु और सेवा का मौद्रिक ( आय ) , राष्ट्रीय आय है.

अतः राष्ट्रीय आय -   १. एक वित्तीय वर्ष में , २. उत्पादित अंतिम वस्तुओ व सेवाओ का शुध्द मूल्य का योग 

                                                             ( विदेशो से अर्जित शुध्द आय भी शामिल )  

अंतिम उत्पादन ही क्यों – ताकि एक ही चीज की बार-बार गणना न हो . 

जैसे –    गेहूं =>  आटा  => ब्रेड => पिज्जा 

           ५ /-      १० /-     २० /-     ५० /-  अंतिम उत्पाद 

   ५ + १० + २० +५०  =८५                 (ऐसा गणना नहीं करना) 

यहाँ उत्पादित मूल्य नहीं , मूल्यवर्धन (Value Addn) जोडन  चाहिये 

मूल्य-वर्धन = (गेहूं) ५ + ५ + १० + ३०  => ५०      [मूल्यवर्धन = अंतिम उत्पाद की कीमत]

राष्ट्रीय आय को दर्शाने वाली विधियां 

१.सकल घरेलु उत्पाद  

२.सकल राष्ट्रीय उत्पाद  

३.शुध्द घरेलु उत्पाद  

४.शुध्द राष्ट्रीय उत्पाद    

श्रेणी:राष्ट्रीय लेखे
चंपूरामायण

चम्पूरामायण राजा भोज द्वारा विरचित सुप्रसिद्ध चम्पूकाव्य है।

बाहरी कड़ियाँ
चम्पूरामायण

श्रेणी:संस्कृत ग्रन्थ
पूज्यपाद

आचार्य पूज्यपाद विक्रम सम्वत की छठीं और ईसा की पाँचवीं शती के बहुश्रुत विद्वान एवं जैन आचार्य हैं। जैन मुनि बनने से पूर्व इनका नाम देवनन्दि था।
 ये तार्किक, वैयाकरण, कवि और स्तुतिकार हैं।
 तत्त्वार्थसूत्र पर लिखी गयी विशद व्याख्या सर्वार्थसिद्धि में इनकी दार्शनिकता और तार्किकता अनेक स्थलों पर उपलब्ध होती है। 
 इनका एक न्याय-ग्रन्थ 'सार-संग्रह' रहा है, जिसका उल्लेख आचार्य वीरसेन ने किया है और उनमें दिये गये नयलक्षण को धवला-टीका में उद्धृत किया है।
इष्टोपदेश-  
 जैनेन्द्रव्याकरण, समाधिशतक, निर्वाणभक्ति आदि अनेक रचनाएँ भी इन्होंने लिखी हैं

 सन्दर्भ 

 सन्दर्भ ग्रंथ
कैल्टन पहाड़ी

कैल्टन पहाड़ी या काॅल्टन पहाड़ी(; क़ैल्टन हिल्ल्) स्काॅटलैंड के एडिनबर्ग शहर के केन्द्र में स्थित एक पहाड़ी है। यह एडिनबर्ग के प्रिन्सेस् स्ट्रीट के पूर्वी छोर के आगे स्थित है और एडिनबर्ग के युनेस्को विश्व धरोहरों स्थलों की सूची में शामिल है। यहां से शहर का बेहद खूबसूरत नज़ारा देखा जा सकता है, और अकसर इसी पहाड़ी पर से ली गई एडिनबर्ग के नज़ारों की तस्वीरों को पोस्टकार्डों और चत्रों के लिये उपयोग किया जाता है।
यह पहाड़ी स्काॅटिश सरकार का मुख्यालय है, जोकि इस पहाड़ी की दक्षिणी ढलानों पर स्थित सेन्ट ऐन्ड्र्यूज़ हाउस में आधारित है, एवं अन्य महत्वपूर्ण भवन, जैसे: स्काॅटिश संसद भवन और हाॅलीरूड पैलेस("स्काॅटलैंड के शासक" का आधिकारिक शाही निवास है), सब इसी पहाड़ी की तराईयों पर स्थित हैं। इस संदर्भ में इस पहाड़ी को स्काॅलैंड में, नई दिल्ली की रायसीना पहाड़ी के समभागी के रूप में देखा जा सकता है। इन महत्वपूर्ण सरकारी भवनों के अलावा इस पहाड़ी पर और भी कई प्रतिश्ठित इमारतें; जैसे की: नेल्सन स्मारक, डुगल स्टीवर्ट स्मारक, स्काॅटलैंड का राष्ट्रीय स्मारक, राॅबर्ट बर्नस् स्मारक, पुरानी राॅयल हाई स्कूल(शाही उच्चविद्यालय), पोलिटिकल मार्टर्सेज़ भाॅन्युमेन्ट(राजनैतिक शहीदों का स्मारक) और सिटी ऑब्ज़र्वेटरी(नगर वेधशाला), यहां स्थित हैं। इनके अलावा पुरानी और नई काॅल्टन क़ब्रगाह भी इसी के पास स्थित हैं, जहांपर एडिनबर्ग एवं स्काॅटलैंड की इतिहास के कई महत्वपूर्ण एवं मान्य हस्तिसों के क़ब्र हैं।

centre|700px|thumb|कैल्टन पहाड़ी की एक तस्वीर: बाईं ओर का टावर पोलिटिकल मार्टर्सेज़ माॅन्युमेंट है एवं केंद्र मे दिख रहा टावर नेल्सन स्मारक है। तथा बीच में दिख रही दांतेदार बनावट वाली इमारत, कैल्टन प्रिज़न(जेल) का राज्यपाल निवास है, एवं केनद्र में दिख रहा बड़ा भवन सेन्ट ऐन्ड्र्यूज़ हाउस है

नामकरण
इतिहास
भुगोल
महत्ता
विशेश दिन

इन्हें भी देखें
नेल्सन स्मारक, एडिनबर्ग
स्काॅटलैंड का राष्ट्रीय स्मारक
द माउण्ड
आर्थर्स सीट
पुरानी काॅल्टन क़ब्रगाह

 सन्दर्भ 

श्रेणी:एडिनबर्ग
श्रेणी:स्काॅटलैंड का भुगोल
श्रेणी:पहाड़
तिंवरी

तिंवरी भारत के राजस्थान राज्य के जोधपुर ज़िले की एक तहसील तथा उपनगर है। तिंवरी के नजदीकी कस्बे मथानिया तथा ओसियां है।  तिंवरी में सुप्रसिद खोखरी माता का मंदिर और पौराणिक जैन मंदिर हैं। दादा भगवान और गीता धाम दर्शन पर्यटन स्थल हैं। इस क्षेत्र में रिको इण्डस्ट्रीज एरिया स्थापित किया,यह कस्बा रेलवे सेे जुड़़ा हैै। तिंवरी में रेलवे स्टेशन जोधपुर-जैसलमेर रेल मार्ग से जुड़ा हुआ है। यह रोडवेज बस और निजी बसों के द्वारा सड़क मार्ग से जुड़ा हुआ है। जोधपुर से इसकी दूरी लगभग 40 किलोमीटर हैं।
तिंवरी की मिर्ची की फसल देश भर मे प्रसिद्ध हुवा करती थी।

सन्दर्भ

श्रेणी:तहसील
श्रेणी:जोधपुर
द्वितीय पुलकेशी

इमडि पुलीकेशि (ई. 610-649AD ) के नाम से भी वाकिफ है। 'इमाडि पुलकेशीन' या 'इमडि पुलकेशी'  चालुक्य वंश के एक प्रसिद्ध राजा थे।  पुलकेशिन की सबसे उल्लेखनीय सैन्य उपलब्धि शक्तिशाली उत्तरी सम्राट हर्षवर्धन पर उनकी जीत थी, जिसकी चालुक्य साम्राज्य को जीतने में विफलता चीनी तीर्थयात्री ह्वेनसांग द्वारा प्रमाणित है। पूर्व में, पुलकेशिन ने दक्षिण कोशल और कलिंग के शासकों को अपने अधीन कर लिया। विष्णुकुंडिना शासक को पराजित करने के बाद, उसने अपने भाई विष्णु-वर्धन को पूर्वी दक्कन का राज्यपाल नियुक्त किया; इस भाई ने बाद में वेंगी के स्वतंत्र पूर्वी चालुक्य वंश की स्थापना की। पुलकेशिन ने भी दक्षिण में पल्लवों के खिलाफ कुछ सफलताएं हासिल कीं, लेकिन अंततः पल्लव राजा नरसिंहवर्मन प्रथम के आक्रमण के दौरान हार गए।

पुलकेशिन एक वैष्णव थे, लेकिन शैव, बौद्ध और जैन धर्म सहित अन्य धर्मों के प्रति सहिष्णु थे। उन्होंने रविकीर्ति सहित कई विद्वानों का संरक्षण किया, जिन्होंने अपने ऐहोल शिलालेख की रचना की।

चालुक्य शासक जैन थे। वे मूल रूप से बनवासी के रहने वाले थे। बादामी के भूतनाथ मंदिर को बनवासी शैली में उकेरा गया है। तीसरी और चौथी गुफा मंदिर जैन धर्म के देवता हैं। बहुत से लोग यह दावा करके लोगों को गुमराह करते हैं कि वे क्षत्रिय हैं और अन्य एक अलग जाति के हैं। महाराजा इमडी पुलिकेशी की पत्नी अलुपा थी, ये (अल्वा) वंश की है। महाराजा मंदिरों के प्रेमी हैं।इस प्रकार मंदिर कर्नाटक, आंध्र प्रदेश, तेलंगाना, मध्य प्रदेश, महाराष्ट्र और थाईलैंड और कंबोडिया के बीच बनाया गया है। चालुक्य राजाओं के लिए घोड़े और हाथियों को थाईलैंड और कंबोडिया में आयात किया गया था। उनके समय के दौरान, बादामी चालुक्यों का विस्तार दक्खन पठार तक हुआ।

हर्श्र्वर्धन को हराना
हर्षवर्धन, जो उस समय सकलोत्तारपथेश्वर के नाम से जाने जाते थे, ने दक्षिणपथ जीतने की आशा में विंध्यपर्वदा के पास रेवानी के तट पर डेरा डाला था। इसे सहन करने में असमर्थ, पोलकेशी ने हर्षवर्धन का सामना किया और उसे परमेश्वर की उपाधि से हराकर उसकी सेना को तबाह कर दिया,उनके प्रसिद्ध ऐहोल शिलालेख (AD) में कहा गया है कि उन्होंने बादामी राजधानी से राज्य पर शासन किया, पश्चिम सागर से बंगाल की खाड़ी तक, नर्मदा से दक्षिण सागर तक, दक्षिणपतास्वामी / दक्षिणापथेश्वर शीर्षक के तहत अपनी संप्रभुता स्थापित की। उनकी ख्याति भारत में ही नहीं विदेशों में भी फैली।
http://www.karnataka.com/personalities/emperor-pulakesi-ii/00  divtiya 

 सन्दर्भ 

श्रेणी:चालुक्य राजवंश
जीवविज्ञान में सममिति

अंगूठाकार|300x300पिक्सेल|गिजगिजिया में अरीय सममिति है - इन्हें व्यास से काटने पर समान भाग बन जाते हैं
300px|thumb|ततैया में द्विपार्श्विक सममिति है - इन्हें लगभग बराबर के दाएँ और बाएँ भागों में बाँटा जा सकता है
जीवविज्ञान में सममिति किसी जीव में समान रूप के अंगों की सन्तुलित उपस्थिति को कहते हैं, मसलन मनुष्यों में सन्तुलित व्यवस्था से एक बायाँ और उसी के जैसा एक दायाँ हाथ होता है। जीवविज्ञान में कई प्रकार की सममिति देखी जाती है और ऐतिहासिक रूप में इसका जीववैज्ञानिक वर्गीकरण में काफ़ी महत्त्व रहा है।Finnerty JR (2003). "The origins of axial patterning in the metazoa: How old is bilateral symmetry?". The International journal of developmental biology 47 (7–8): 523–9.

 अरीय सममिति 
जब किसी भी केन्द्रीय अक्ष से गुजरने वाली रेखा प्राणि के शरीर को दो समरूप भागों में विभाजित करती है तो इसे अरीय सममिति कहते हैं। उदाहरणार्थ तारामीन में अरीय सममिति होती है। ऐसे जीवों की कोई दाई-बाई तरफ़ नहीं होती।

 द्विपार्श्विक सममिति 
जब एक ही केन्द्रीय अक्ष से गुजरने वाली रेखा द्वारा शरीर दो समरूप दाएँ व बाएँ भाग में बाँटा जा सकता है। इसे द्विपार्श्विक सममिति कहते हैं। यह सममिति मानवों, कुत्तों, इत्यादि में देखी जाती है। क्रम-विकास (इवोल्यूशन) के दृष्टिकोण से द्विपार्श्विक सममिति प्राणियों के पनपने हेतु बहुत ही सफल रही है और वर्तमान में पृथ्वी के ९९% प्राणियों में द्विपार्श्विक सममिति देखी जाती है।Finnerty, John R. (2005). "Did internal transport, rather than directed locomotion, favor the evolution of bilateral symmetry in animals? " (PDF). BioEssays 27: 1174–1180. doi:10.1002/bies.20299.

 द्व्यरीय सममिति 
कुछ टेनोफोरा जैसे जीवों में द्व्यरीय (द्वि-अरीय) सममिति  देखी जाती है जो अरीय और द्विपार्श्विक सममिति का मेल है। इसमें जीव को अपने केन्द्र के इर्द-गिर्द सुसज्जित चार भागों में बांटा जा सकता है जिसमें उल्टे छोर के दो भाग एक-जैसे होते हैं लेकिन वे अन्य दो भागों से अलग होते हैं, जो कि स्वयं आपस में एक-से होते हैं। कुछ जीववैज्ञानिकों का मत है कि जीवन के क्रम-विकास में यह अरीय और द्विपार्श्विक सममिति के बीच का अवस्था है, अर्थात् आरम्भ में जीवों में अरीय सममिति ही थी, जिस से फिर द्व्यरीय सममिति विकसित हुई जो आगे चलकर द्विपार्श्विक सममिति में विकसित हुई।Martindale, Mark Q.; Henry, Jonathan Q. (1998). "The Development of Radial and Biradial Symmetry: The Evolution of Bilaterality1 " (PDF). American Zoology 38 (4): 672–684. doi:10.1093/icb/38.4.672.

 असममिति 
thumb|असममित स्पंज
सारे जीवों में सममिति नहीं होती। कुछ ऐसे भी जीव हैं जिनमें असममिति मिलती है। कुछ हद तक सममिति-वाले जीवों में भी असममिति होती है क्योंकि उनके एक-जैसे भागों में भी ज़रा-बहुत अन्तर तो होता ही है, मसलन किसी मानव के दोनों हाथों में थोड़ा सा अंतर होता ही है और मानवों का हृदय भी शरीर के केवल बाएँ भाग में होता है। लेकिन कुछ स्पंज और अन्य जीव ऐसे होते हैं जिनकी शरीर-रचना में कोई भी सममिति नहीं होती। ध्यान दें कि कुछ अन्य स्पंजों में अरीय सममिति देखी जाती है।Myers, Phil (2001). "Porifera Sponges ". University of Michigan (Animal Diversity Web). Retrieved 14 June 2014.

 इन्हें भी देखें 
 जीववैज्ञानिक वर्गीकरण
 सममिति

 सन्दर्भ 

श्रेणी:सममिति
श्रेणी:प्राणी शारीरिकी
श्रेणी:विकासात्मक जीवविज्ञान
आँकड़ा चाक्षुषीकरण

कम्प्यूटर की सहायता से, बड़े आकार के आँकड़ों को ग्राफ या किसी अन्य दृष्य रूप में प्रस्तुत करना आँकड़ा चाक्षुषीकरण (Data visualization ; चक्षु=आँख) कहलाता है। बहुत से लोग इसे आज के युग का 'दृष्य संचार' (visual communication) भी मानते हैं। आंकड़ों को दृष्य रूप में प्रस्तुत करने से उनमें छिपी सूचना (जैसे अधिकतम मान, न्यूनतम मान, ट्रेंड आदि) उभरकर सामने आ जाती है और इससे नयी अंतर्दृष्टि ( insights) प्राप्त होती है। 

center|thumb|550px|आँकड़ा विज्ञान की प्रक्रिया

श्रेणी:आँकड़ा
पृष्ट

right|thumb|200px|कुछ सतहें - बाएँ की तीन अपने ही ऊपर बन्द हैं, दाएँ की तीन की सीमाएँ लाल रंग में दिखाई गई हैं
गणित व संस्थितिविज्ञान में पृष्ट एक द्विविम संस्थितिक दिक् (two-dimensional, topological space) होती है। मानवों के लिये सबसे सरलता से समझने वाले पृष्ठ हमारे त्रिविम दिक् (three-dimensional space) में ठोस वस्तुओं की सीमाएँ होती हैं, यानि किसी भी वस्तु की सबसे बाहरी परत। सतहों के कई आकार हो सकते हैं। मसलन पृथ्वी की सतह का एक आकार है और किसी मेज़ की सतह का अलग आकार होता है। भौतिकी, अभियान्त्रिकी, कंप्यूटर ग्राफिक्स, और अन्य विद्याओं में सतहों का अध्ययन और प्रयोग बहुत महत्वपूर्ण है।Bredon, Glen E. (1993). Topology and Geometry. Springer-Verlag. ISBN 0-387-97926-3.Massey, William S. (1991). A Basic Course in Algebraic Topology. Springer-Verlag. ISBN 0-387-97430-X.

 इन्हें भी देखें 
 संस्थितिविज्ञान
 दिक्

 सन्दर्भ 

श्रेणी:सतहें
श्रेणी:ज्यामितिक संस्थितिविज्ञान
श्रेणी:वैश्लेषिक ज्यामिति
लेबुआ होटल एंड रिसॉर्ट्स

अंगूठाकार|लेबुआ होटल, बैंकॉक

लेबुआ होटल एवं रिसॉर्ट्स बैंकॉक स्थित लक्ज़री होटल्स एवं रेस्टोरेंट्स कंपनी हैं। इस होटल की शाखाएं थाईलैंड, इंडिया एवं न्यूजीलैंड में हैं, इस होटल की स्थापना २००३ में एक रेस्टोरेंट के साथ की गयी थी, धीरे-धीरे इसकी प्रसिद्धि बढ़ती गयी एवं अब इसने मुख्य कार्यकारी अधिकारी दीपक ओहरी के नेतृत्व में जर्मन फाइन डाइनिंग रेस्टोरेंट के क्षेत्र में कदम रखा हैं।

लेबुआ होटल्स एंड रिसॉर्ट्स एक तेजी से अंतरराष्ट्रीय लक्जरी ब्रांड है जिसके अंतर्गत विशिस्ट होटलों, रेस्तरां और बार की श्रृंखला चलती हैं। लेबुआ होटल्स एंड रिसॉर्ट्स की सबसे बड़ी विशेषता इसकी मेहमान नवाज़ी है। यहाँ पर आने वाले आगंतुकों का पूरा ख्याल रखा जाता हैं। यहाँ की अन्य विशेषता इसके नए तरीके हैं जो यहाँ पर इस्तेमाल किये जाते है। सारे विश्व में लेबुआ होटल्स एंड रिसॉर्ट्स अपने इसी विशेषता के कारण  जाना जाता है।

लेबुआ होटल्स एंड रिसॉर्ट्स में विलासिता के सारे साधन मौजूद है जो यहाँ आने पर आपको बार मजबूर करती है। इस होटल समूह का संचालन इस तरीके से किया जाता है की यहाँ रुकने वाले आगंतुकों को कोई दिक्कत न हो। इसके चलते यह सारे विश्व में मसहूर एवं कई पुरस्कारों से नवाजा जा चूका है।

होटल

लेबुआ होटल्स एंड रिसॉर्ट्स के भारत में कई होटल्स है जो अपनी भव्यता के लिए प्रसिद्ध है। ये होटल मुख्यत भारत के राजस्थान में स्थित है जो शुरू से ही अपनी सांस्कृतिक विरासत के लिए प्रसिद्ध रहा है। इस होटल में कई विशिस्ट प्रकार के होटल हैं जो अपनी फाइन डाइनिंग के लिए प्रसिद्ध है।

इंडिया

 जयपुर
 लेबुआ रिज़ॉर्ट
 आमेर में लेबुआलॉज
 उदयपुर

रोटोरुआ, न्यूजीलैंड

 झील ओकरेका लेबुआ द्वारा लॉज

रेस्टोरेंट्स

जर्मनी

 फ्रैंकफर्ट
 ब्रीज

इंडिया

 जयपुर
 चक्र बार
 तोरण रेस्टोरेंट
 वज्र

थाईलैंड

 बैंकाक
 ब्रीज
 चुलाना
 महासागर 52
 स्काई बार

इस होटल ने काफी कम दिनों में कई नई ऊचाइयों को छुआ है

सन्दर्भ
क़ब्र

thumb|right|क़ब्रिस्तान में एक क़ब्र
thumb|right|दिल्ली की निकल्सन सेमेट्री में एक कब्र
कब्र उस स्थान को कहते हैं जहाँ किसी व्यक्ति अथवा जीव-जंतु को उसके देहांत के बाद दफ़नाया जाता है। कब्रें आम तौर पर एक अलग क्षेत्र में पाई जाती हैं जिसे क़ब्रिस्तान कहा जाता है। कब्र के ऊपर यदि कोई इमारत बनाई जाए तो उसे मक़बरा कहा जाता है। कब्रिस्तान में कब्रों को सामान्यतः एक पत्थर (शिला) से चिन्हित किया जाता है, परन्तु चिन्हीकरण विस्तृत भी हो सकता है।

कब्र एक से अधिक व्यक्तियों/जीवों की भी हो सकती हैं। ऐतिहासिक रूप से महामारी फैलने पर सामूहिक कब्रों का प्रयोग भी किया गया है।
यह भी देखें
 क़ब्रिस्तान
 मक़बरा
 दरगाह
सन्दर्भ

 बाहरी कड़ियाँ 

श्रेणी:मृत्यु
श्रेणी:क़ब्रिस्तान
जी आर टी ग्रैंड चेन्नई

जी आर टी ग्रैंड चेन्नई एक एकलक्ज़री होटल हैं जो टी. नगर, चेन्नई, भारत में स्थित हैं। इसका स्वामित्व जी.आर. थंगा मलिगै (P) लिमिटेड के पास हैं जो चेन्नई की एक जानी मानी ज्वेलरी संगठन कंपनी हैं। यह होटल अपने महल के समान विशाल जगहों, जीवंत रूपांकनों, समकालीन सजावट और प्रौद्योगिकी के उपयोग के चलते होटल उद्योग में अपना अलग स्थान रखता है।

अवस्थिति

इस होटल तक आसानी से पहुंचा जा सकता हैं। जी.आर.टी ग्रैंड चेन्नई एयरपोर्ट से १० किलोमीटर की दूरी पर एवं रेलवे स्टेशन से ५ किलो मीटर पर स्थित हैं। इसकी दूसरी सबसे बड़ी खासियत इस होटल से अन्य आकर्षणों (पर्यटन स्थल, बिज़नेस सेंटर्स, माल्स) का काफी नजदीक होना है।

होटल

इस होटल में ९ फ्लोर्स है जिसमे कुल १३३ कमरे, जिसमे ६ सुइट्स भी शामिल हैं। इस होटल की सबसे बड़ी विशेषता इसके लाजवाब एवं विश्वस्तरीय रेस्टोरेंट्स हैं। जी.आर.टी ग्रैंड होटल में 5 प्रकार के कमरे है जो हर यात्री की जरूरतों के लिए अनुकूल है।

रेस्टोरेंट्स 

यहाँ पर बेहतरीन क़ुइज़िन् एवं कॉकटेल का अद्भुत संगम होता हैं। यहाँ के शेफ के हाथों में जादू हैं जो आपके जीभ ही नहीं मन को भी तृप्त कर देंगे। इसलिए ये होटल आगंतुकों के बीच एक ख़ास स्थान रखता हैं यहाँ देशी एवं विदेशी दोनों प्रकार के व्यंजन मिलते हैं जो सबके मन को भाते हैं।

एनी टाइम: २४ घंटे खुला रहने वाला एक रेस्टोरेंट।
 
कॉपर प्वाइंट: भारतीय खाने के लिए प्रसिद्ध।

अजुलिा: एक एक भूमध्यसागरीय रेस्तरां।

हाई टाइम: ३ स्तरों वाला एक बार।

इस होटल के भूतल पर एक कॉफी की दुकान है।

स्टीम एवं स्पा 

यहाँ पर विश्वस्तरीय स्पा सुविधा भी उपलब्ध है जो आपके शरीर एवं मन को तरोताजा कर देता हैं एवं आप नए उत्साह के साथ, यहाँ से जाने के बाद अपने काम में लग जाते हैं। स्पा में बहुत प्रकार के ब्यूटी ट्रीटमेंट में दिए जाते हैं जो लोगों के द्वारा काफी पसंद किये जाते हैं। यहाँ का बोधि स्पा का पुरे विश्व में नाम है।
इस होटल को दिसंबर 2001 में आईएसओ 9001:2000 प्रमाण पत्र से सम्मानित किया गया।
 सन्दर्भ
दयाकोर

दयाकोर या दयाकौर एक छोटासा सा गांव है जो भारतीयhttp://www.onefivenine.com/india/villages/Jodhpur/Phalodi/Dayakor राज्य राजस्थान के जोधपुर ज़िले के अंतर्गत आता है तथा यह फलोदी तहसील में आता है। पीलवा ,जालोड़ा ,कुशलावा। इत्यादि इनके पड़ोसी गाँव हैं।  यहां विभिन्न जातियां निवास करती है तथा हिंदुओं के अलावा मुस्लिम धर्म के लोग भी निवास करते है।

दयाँकोर गाँव में से होकर एक राजीव गांधी लिफ्ट नहर बहती हैं , इसी के अतिरिक्त 'पीलवा, सदरी, जंभेश्वर नगर जल परियाेजना' का हेड क्वार्टर भी तेली पुलिया दयाँकोर हैं |
सना खान

सना खान (जन्म 1 अगस्त 1987) एक भूतपूर्व भारतीय अभिनेत्री, मॉडल और नर्तकी है। सना ने शुरू में मॉडलिंग के साथ अपने कैरियर शुरू किया और फिर विज्ञापन और फीचर फिल्मों के माध्यम से मीडिया में प्रवेश किया। उन्होंने दक्षिण भारतीय फिल्म में अभिनय, टीवी पर वाणिज्यिक और टेलीविजन रियलिटी शो किया है। के बारे में 5 सना में और फिल्मों में 50 14 से अधिक है, के रूप में विज्ञापित काम किया। सना खान ने 2020 मे शोबिज की दुनिया को छोड़कर इस्लाम को पूरी तरह से अपना लिया।

 निजी जिंदगी 
सना खान मुंबई में अपनी मां के साथ रह रही थी। सना खान अब अपनी शादीशुदा जिन्दगी मुफ्ती अनस के साथ बिता रही है।

 फिल्मोग्राफी 
 वर्ष  फिल्म  परिचय  भाषा 2005  एही हे हाई सोसायटी  सोनिया  हिन्दी 2006  ई  विशेष उपस्थिति  तमिल 2009  बंबई गोवा में  विशेष उपस्थिति  हिन्दी 2011  जय हो  कविता सिंह पाटिल  हिन्दी 2016  वजह तुम हो  सिया  हिन्दी

 इन्हें भी देखें 
 सहर अफशा
 ज़रीन खान
 गौहर खान
 ज़ायरा वसीम
 शमा सिकंदर

 सन्दर्भ 

बाहरी कड़ियाँ

 

श्रेणी:1987 में जन्मे लोग
श्रेणी:जीवित लोग
श्रेणी:हिन्दी अभिनेत्री
श्रेणी:मुंबई के लोग
निडोसाइट

thumb|सूक्ष्मदर्शी द्वारा लिया गया एक निमैटोसिस्ट का चित्र। यह निमैटोसिस्ट चलाया जा चुका है और इसका कुछ अंश विष ही लाल रंग में इसके अंदर दिख रहा है
दंशकोरक दंशधारी नामक संघ के प्राणीयों - जिनमें समुद्री मूँगा, हाइड्रा, जेली मछली शामिल हैं - में पाई जाने वाली एक विस्फोटक कोशिका होती है। कोशिकाओं में एक विष से भरा हुआ निमैटोसिस्ट या निडोसिस्ट नामक कोशिकांग होता है जिसे यह प्राणी परभक्षियों से बचने के लिये या फिर अपने ग्रास को मारने हेतु कोशिका में विस्फोट करके बाहर की ओर चला देते हैं।Holstein T., Tardent P. (1984). "An ultrahigh-speed analysis of exocytosis: nematocyst discharge". Science 223 (4638): 830–833. doi:10.1126/science.6695186. PMID 6695186 जब एक साथ कई दंशकोरकों द्वारा चलाए गये निमैटोसिस्टों का प्रहार किसी अन्य प्राणी पर होता है तो उसे चोट लगती है या वह मूर्छित हो जाता है या, अगर वह छोटा है, तो मर जाता है। यही कारण है कि जेली मछली के स्पर्शक लगने पर मानव व अन्य प्राणियों को काटे जाने का अनुभव होता है और जिस शरीर के भाग का उनके साथ स्पर्श होता है उसे क्षति पहुँचती है।Brinkman D, Burnell J (November 2007). "Identification, cloning and sequencing of two major venom proteins from the box jellyfish, Chironex fleckeri". Toxicon 50 (6): 850–60. doi:10.1016/j.toxicon.2007.06.016. PMID 17688901.

 इन्हें भी देखें 
 निडारिया

 सन्दर्भ 

श्रेणी:प्राणी कोशिकाएँ
श्रेणी:निडारिया
कुरी, भोपालगढ़

कुरी एक छोटासा गांव है जो भारतीय राज्य राजस्थान के जोधपुर ज़िले के भोपालगढ़ तहसील में आता है। २०११ की जनगणना के अनुसार कुरी की जनसंख्या ३२४१ है। .

बाहरी कड़ियां
 India by Road: Kuri- Bhopalgarh

श्रेणी:राजस्थान के गाँव
श्रेणी:जोधपुर ज़िले के गाँव
श्रेणी:भोपालगढ़ तहसील के गांव
शिव निवास पैलेस

शिव निवास पैलेस उदयपुर के महाराणा का पूर्व निवास है। अत्यंत ही खुबसुरत दिखने वाला यह महल पिछोला झील के तट पर बसा है।

यह सिटी पैलेस, उदयपुर के दक्षिण में बसा हुआ एवं इसपर काम की शुरुआत महाराणा सज्जन शम्भू सिंह (१८८७-१८८४) के द्वारा की गयी थी। जिसका समापन उनके उत्तराधिकारी महाराणा फतेह सिंह के २०वी सदी के आरम्भ में किया गया।

अपने अतिथिशाला के दिनों में इसकी भव्यता देखते बनती थी एवं इसने कई पार्टिया आयोजित होती थी। इन शाही दावतों में विश्व के महत्वपूर्ण व्यक्ति सम्मिलत होते थे, जिसमे यूनाइटेड किंगडम के जॉर्ज व् एवं प्रिंस ऑफ़ वेल्स एडवर्ड्स भी थे।

१९५५ में जब भागवत सिंह मेवाड़ के राजा बने, तब उस समय इसको भव्यता को बनाये रखना शाही परिवार के लिए ये काफी मुश्किल सिद्ध हो रहा था। शाही परिवार के स्वामित्व में उस समय कई महल थे एवं उन सबकी भी भव्यता को कायम रखने में काफी परेशानी हो रही थी। उसी दौरान उन्होंने लेक पैलेस को उन्होंने होटल में परिवर्तित किया था जो अच्छी आय का माध्यम बन रहा था। इसको देखते हुए उन्होंने शिव निवास एवं फ़तेह प्रकाश पैलेस को विलासिता (लक्ज़री) होटल में बदलने का निर्णय लिया १९८२ में ४ वर्षों के लम्बी मेहनत के बाद शिव निवास पैलेस को होटल के तौर पर परिवर्तित कर दिया गया। शुरू से ही इसकी भव्यता लोगों को आकर्षित करती थी इसलिए जब इसे होटल के तौर पर खोला गया तब इसकी लोकप्रियता बढ़ने में ज्यादा दिन नहीं लगे। यहाँ पर रुकना एक राजसी अहसास के जैसा हैं और इतिहास के उन पलो में लौटना है। जब यहाँ राजा या रानी रहा करते थे, यही बात व्यक्ति को यहाँ वापस लौटने के लिए मजबूर करती है। इन सबके बाद पिछोला झील के तट पर बसा होना इसकी खूबसुरती में चार चाँद लगाता हैं।

अवस्थिति

इस महल तक पहुंचे के यातायात के कई साधन उपलब्ध हैं एयरपोर्ट से इसकी दूरी २६ किलोमीटर की है। रेलवे स्टेशन से इसकी दूरी ४ किलोमीटर हैं, एवं मुख्या बस अड्डे से इसकी दूरी १ किलोमीटर की है।

होटल 

इस होटल की वास्तुकला प्राचीन राजपूत शैली की हैं जो अपने वृहद महलों के लिए हमेशा से विख्यात रहा है। इसकी आतंरिक साज साज में हाथी दांत, मोतियों, गिलास मोसैक्स एवं फ्रेस्कोस पेंटिंग्स का प्रयोग किया है। इनमे से ज्यादातर खाजा उस्ताद एवं कुंदन लाल की कलाकृति हैं जिसे तत्कालीन महाराजा ने खास तौर इन चीज़ों को सीखने के लिए लंदन भेजा था। लंदन से उन्होंने गिलास-मोज़ेक डिज़ाइन एवं फ्रेस्को पेंटिंग सीखकर उन्होंने यहाँ उसका प्रयोग किया।

thumb|right | 300 px
आरंभिक दिनों में इस होटल में ९ सुइट्स थे जो सभी भूमि तल पर ही थे। लेकिन होटल में जब इसे परिवर्तित किया जाने लगा तब इसके दुसरे माले में ८ अपार्टमेंट और जोड़े गए। वर्तमान में इस होटल में ३६ गेस्ट रूम हैं जो इस प्रकार है।

 19 डीलक्स रूम्स 
 8 टेरेस सुइट्स 
 6 रॉयल सुइट्स
 3 इम्पीरियल सुइट्स

जब से इसे होटल में परिवर्तित किया गया तब से यह कई मेहमानों की आगवानी हैं जिसमे संमिलित हैं महारानी एलिज़ाबेथ I, नेपाल नरेश, ईरान के शाह एवं जैकलिन कैनेडी एवं अन्य कई प्रसिद्ध व्यक्ति।

सन्दर्भ

श्रेणी:उदयपुर के पर्यटन स्थल
श्रेणी:उदयपुर
धम्म लान्ना लिपि

right|thumb|300px|च्याङ माय के एक बौद्ध मन्दिर का नाम लुन्ना लिपि में लिखा है।
धम्म लान्ना (या, ताय थाम लिपि), ब्राह्मी लिपि से उत्पन्न एक लिपि है जो तीन आधुनिक भाषाओं (उत्तरी थाई भाषा, ताई लू तथा खून्) को लिखने के लिये प्रयुक्त होती है।

 थाई और लान्ना लिपियाँ 
 लान्ना लिपि थाई लिपि IPA  देवनागरी 20px ก   क 20px ข   ख 20px ฃ   ख 20px ค   ग 20px ฅ   ख 20px ฆ   घ 20px ง   ङ 20px จ   ज 20px ฉ   छ लान्ना लिपि थाई लिपि IPA  देवनागरी 20px ช   च 20px ซ   स 20px ฌ   ज 20px ญ   ञ 20px ฏ   ट 20px ฐ   ठ 20px ฑ   ड 20px ฒ   ढ 20px ณ   ण लान्ना लिपि थाई लिपि IPA  देवनागरी 20px ต   त 20px ถ   थ 20px ท   थ 20px ธ   ध 20px น   न 20px บ   ब 20px ป   प 20px ผ   फ 20px ฝ   फ़

 लान्ना लिपि थाई लिपि IPA  देवनागरी 20px พ   ब 20px ฟ   फ़ 20px ภ   भ 20px ม   म 20px ย ต่ำ   य 20px ย กลาง   य 20px ร   र 20px ฤ   ल्व 20px ล   ल लान्ना लिपि थाई लिपि IPA  देवनागरी 20px ฦ   ॢ 20px ว   व 20px ศ   श 20px ษ   ष 20px ส   स 20px ห   ह 20px ฬ   ल 20px อ   ा 20px ฮ   ह

श्रेणी:ब्राह्मी परिवार की लिपियाँ
सिक्किम स्काउट्स

सिक्किम स्काउट भारतीय सेना पर आधारित और सिक्किम राज्य से सम्बंधित रेजिमेंट है। 2013 में इसे बनाया गया और 2015 में चालू कर दिया गया। यह सबसे कम उम्र की भारतीय सेना रेजिमेंट है। इस रेजिमेंट को लद्दाख स्काउट्स और अरुणाचल स्काउट्स की तर्ज पर गठित किया गया था। पहाड़ी सीमा क्षेत्र पर इसे तैनात किया गया है और यह सीमा रक्षा व पहाड़ युद्ध को समर्पित है।

 इतिहास 

लगभग एक सदी के लिए एक ब्रिटिश राज्य और फिर भारतीय संरक्षित क्षेत्र रहने के बाद, सिक्किम 1975 में भारत का एक राज्य बन गया। यह क्षेत्र चीन के साथ 222 किमी (138 मील) की सीमा साझा करता है।  चीन ने स्पष्ट रूप से सिक्किम को सन् 2000 तक एक भारतीय राज्य के रूप में नहीं पहचान था  और सिक्किम के सबसे उत्तरी हिस्से को जिसे भारत "फिंगर एरिया" के रूप संदर्भित करता है पर अपना दावा करता रहा। भारत-चीन युद्ध के दौरान सिक्किम की सीमा पर भी कुछ लड़ाई देखी गयी। 1967 के दौरान भी चोल विवाद पर अनेक झड़पें हुईं।2008 में , वहाँ छोटी घुसपैठ और झड़पों हुई थीं। 2014 तक की जानकारी अनुसार भारतीय सेना और भारत-तिब्बत सीमा पुलिस (आईटीबीपी) की कई इकाइयाँ सिक्किम में तैनात हैं। ऐतिहासिक दृष्टि से, इन सैनिकों को स्थानीय आबादी से नहीं बल्कि भारत के अन्य भागों से तैयार किया गया है।

 संगठन 
रेजिमेंट शुरू में एक बटालियन के रूप में की बनाई थी, और इसका भविष्य विस्तार आबादी के छोटे आकार की के कारण सीमित है। पहली बटालियन की योजनागत ताकत 934 है, जिसमें 28 कमीशन प्राप्त अधिकारी, 44 जूनियर कमीशंड ऑफिसर और 862 जवानों हैं।
 2015 में दूसरी बटालियन भी बनायी जा रही है।रेजिमेंट में ज़्यादातर(लगभग 85%) सैनिक सिक्किम से ही हैं।

सिक्किम स्काउट 11 गोरखा राइफल्स के साथ संबद्ध(जुड़ी हुई) है, और उनका झंडा व प्रतीक चिह्न ही प्रयोग करती है।

 कार्य 
सिक्किम स्काउट्स के सैनिकों को पहाड़ युद्ध की रणनीति में प्रशिक्षित किया जाता है। रेजिमेंट के सदस्यों में ज्यादातर स्थानीय लोगों हैं, और सिक्किम के पहाड़ी इलाके में जीवित रहने के लिए, पूर्व आवश्यक कौशल के साथ काफी परिचित हैं। उनके प्रशिक्षण में उन्हें युद्ध के आधुनिक तरीके व सैन्य अनुशासन सिखाया जाता है। भारतीय सेना को अतिरिक्त लाभ है, वे अधिक आसानी से स्थानीय लोगों से जानकारी प्राप्त कर सकते हैं, क्योंकि वे एक ही संस्कृति के हैं और एक ही भाषा बोलते हैं।

रेजिमेंट को सिक्किम की सीमाओं, व विशेष रूप से चीन के साथ लगी उच्च पहाड़ी दर्रों वाली उत्तर-पूर्वी सीमा की रखवाली का काम सौंपा जाएगा।
 जबकि भारतीय सेना की अन्य इकाइयाँ अस्थायी रूप से सिक्किम में आती रहेंगी जो कि भारत में विभिन्न ठिकानों के बीच होने वाले उनके रोटेशन का एक हिस्सा है। सिक्किम स्काउट स्थायी रूप से सीमा पर तैनात हैं, और उसके सदस्य अपने पूरे कैरियर में उसी राज्य में रहेंगे।

इन्हें भी देखें
भारतीय सेना की रेजिमेंट्स की सूची
 सन्दर्भ 

Category:भारतीय सेना
Category:भारतीय सेना की रेजिमेंट
Category:सिक्किम
विमान ट्रेन

thumb|विमान ट्रेन

विमान ट्रेन अक स्वचालित लोग प्रस्तावक हॅ जो हार्ट्सफील्ड जैक्सन अटलांटा इंटरनेशनल एयरपोर्ट में स्थापित है।
 सन्दर्भ
प्राग्ज्ञान

किसी चिकित्सक द्वारा किसी रोगी के रोग की भविष्य की स्थिति के बारे में किये गये प्रागुक्ति (prediction) को चिकित्साशास्त्र की भाषा में प्राग्ज्ञान (प्राक् + ज्ञान ; Prognosis) या पूर्वानुमान कहते हैं। यह एक प्रकार का चिकित्सीय निर्णय है। रोगों से सम्बन्धित सांखिकीय आंकडों के आधार पर प्राग्ज्ञा की जाती है। 

२०वीं शताब्दी से यह शब्द गैर-चिकित्सकीय सन्दर्भ में भी प्रयोग किया जाने लगा।

श्रेणी:चिकित्सा
भीकमकौर

भीकमकौर या भीकमकोर जिसे राजस्थानी भाषा में बिंकोर के नाम से पुकारा जाता है एक गांव है जो राजस्थान http://www.getpincode.info/vill-bhikamkor-teh-osian-jodhpur राज्य के जोधपुर ज़िले और http://pincodes.info/in/Rajasthan/Jodhpur/Bhikamkore/ लोहावट तहसील के अंतर्गत आता है। इनके नज़दीकी गांवों में खाबड़ा खुर्द नौसर हरिओम नगर चेराई है। भीकमकोर में प्रसिद्ध मंदिर नवग्रह मंदिर है

सन्दर्भ
श्रेणी:जोधपुर ज़िले के गाँव
श्रेणी:राजस्थान के गाँव
ओसियां तहसील

ओसियां तहसील भारतीय राज्य राजस्थान के जोधपुर ज़िले की ११ तहसीलों में से एक है।  इस तहसील का बोर्डर फलोदी तहसील से लगता है तथा उत्तर दिशा में नागौर जिला से भी।  ओसियां तहसील के दक्षिण पूर्व से भोपालगढ़ तहसील तथा बावड़ी तहसील लगती है  तहसील में कुल २४९ गांव है। 

सन्दर्भ

श्रेणी:जोधपुर ज़िले की तहसीलें
संख्या रेखा

संख्या रेखा या वास्तविक रेखा एक सरल रेखा है जिसका उपयोग वास्तविक संख्याओं (धन पूर्णांक, ऋण पूर्णांक, परिमेय संख्याएं, अपरिमेय संख्याएँ आदि) को प्रदर्शित करने के लिये किया जाता है। इस रेखा पर वास्तविक संख्याएँ एक बिन्दु के रूप में दिखायी जातीं हैं। उदाहरण के लिये, पार्श्व चित्र में कुछ संख्याएं (0, 1, 2, -2, -1, पाई, e आदि) संख्या रेखा पर दिखायी गयीं हैं।
center|400px|thumb|संख्या रेखा पर शून्य, धन पूर्णांक, ऋण पूर्णांक तथा कुछ अपरिमेय वास्तविक संख्यायें

श्रेणी:संख्या सिद्धान्त
चिकित्सा सूचनाविज्ञान

स्वास्थ्य सेवाओं के क्षेत्र में प्रयुक्त सूचनाविज्ञान को चिकित्सा सूचनाविज्ञान (Health informatics या medical informatics, nursing informatics) कहते हैं। यह एक अन्तरविषयी क्षेत्र है जो स्वास्थ्य सूचना प्रौद्योगिकी का उपयोग करके स्वास्थ्य सेवा को अधिक गुणवत्तपूर्ण एवं अधिक दक्ष (कम खर्चीला तथा अधिक उपलब्ध) बनाता है। चिकित्सा सूचनाविज्ञान के अन्तर्गत सूचना विज्ञान, कम्प्यूटर विज्ञान, समाज विज्ञान, प्रबन्धन शास्त्र, आदि आते हैं। 

चिकित्सा सूचनाविज्ञान के अन्तर्गत आने वाले कुछ औजार ये हैं- कम्प्यूटर, चिकित्सा मार्गदर्शन (clinical guidelines), आयुर्विज्ञान की शब्दावली तथा सूचना और संचार प्रौद्योगिकी आदि। चिकित्सा सूचनाविज्ञान का उपयोग नर्सिंग, नैदानिक सेवा, दन्तचिकित्सा, फार्मेसी, लोकस्वास्थ्य, व्यावसायिक चिकित्सा, भौतिक चिकित्सा, जैवचिकित्सीय अनुसंधान, वैकल्पिक चिकित्सा आदि क्षेत्रों में होता है।

श्रेणी:सूचना विज्ञान
श्रेणी:स्वास्थ्य
ऊष्मायन

thumb|एक मादा बतख़ अपने अण्डों पर बैठकर उनका ऊष्मायन कर रही है
ऊष्मायन या उद्भवन (incubation) कुछ अण्डज (अण्डा देने वाले) प्राणियों की उस प्रक्रिया को कहते हैं जिसमें वह अपने अण्डों को किसी विशेष तापमान पर रखते हैं ताकि उनके अंदर शिशु अनुकूल तापमान में जीवित रहें और पनप सकें। अक्सर इसमें जानवर या पक्षी अपने अण्डों पर बैठकर उन्हें गरम रखते हैं।

 कुछ पक्षियों का उद्भवन काल
 चिड़िया उद्भवन काल (दिन) मुर्गी  21 बतख  28,  Muscovy duck 35 Canary  13 Goose  28-33 शुतुर्मुर्ग  42 Pheasant  24-26 कबूतर  16-19 Coturnix Quail  16–18 Bobwhite Quail  23-24 हंस  35 Turkey  28 Scarlet macaw   26

 इन्हें भी देखें 
 अण्डजता
 ऊष्मायित्र (इन्क्यूबेटर)

 सन्दर्भ 

श्रेणी:अण्डे
श्रेणी:पक्षी प्रजनन
श्रेणी:प्राणी प्रजनन
श्रेणी:प्राणी व्यवहार
अस्तित्व - एक प्रेम कहानी

अस्तित्व - एक प्रेम कहानी हिन्दी भाषा में बनी भारतीय धारावाहिक है, जिसका प्रसारण ज़ी टीवी पर 17 नवम्बर 2002 से 13 जनवरी 2006 तक हुआ था।

पटकथा
यह कहानी सिमरन माथुर की है। कविता और रश्मि उसकी दो बहाने है। उसके माता पिता इस बात से चिंतित रहते थे कि उनकी बड़ी बेटी कि अब तक शादी नहीं हुई है। उसकी बहन रश्मि की शादी के दिन वह अस्पताल में आनंदी नाम की एक मरीज और उसके बच्चे कि जान बचाती है। वहीं उसकी मुलाक़ात उसके भाई अभिमन्यु से होती है, जो उससे दस वर्ष छोटा रहता है।
thumb|right|अभिनेत्री विनीता ठाकुर ने अस्तित्व एक प्रेम कहानी में नेहा (अभि की तीसरी पत्नी )के रूप में दूसरी मुख्य और मुख्य सहायक भूमिका निभाई।
सिमरन को अभि से प्यार हो जाता है और जब अभि उसे शादी के लिए पूछता है तो वह हाँ बोल देती है, लेकिन यह रिश्ता अभि के घर वालों को सही नहीं लगता क्योंकि वह अभि से दस साल बड़ी होती है। अभि अपने माता पिता की न सुन कर सिमरन से शादी कर लेता है। यह शादी सिमरन के अच्छे दोस्त डॉ॰ मानस की सहायता से होता है। लेकिन डॉ,॰ मानस की पत्नी उर्मिला इस शादी में मानस के सहायता करने के विरोध में रहती है।

अभि को उसके कार्य हेतु पुरस्कार मिलता है लेकिन वह इसका श्रेय कविता को दे देता है, जिससे उसकी पत्नी सिमरन नाराज हो जाती है। अभि की माँ को कविता पसन्द आ जाती है और वह सिमरन से काफी कम उम्र की भी होती है। बाद में यह पता चलता है कि कविता को कैंसर है और वह अपना इलाज कराने दूसरे देश जाते रहती है। अभि अपनी पहली पत्नी सिमरन को तलाक दे कर कविता से शादी कर लेता है। उसके बाद कविता और अभि के जीवन में एक अमीर व्यापारी आ जाता है। इसके बाद कविता उस व्यापारी के साथ रहने के लिए अभि को तलाक दे देती है।

अभि इसके कुछ ही समय बाद तीसरी शादी नेहा के साथ करता है और जल्द ही उनका बच्चा होने वाला होता है। सिमरन उसके बच्चे को जन्म देने में सहायता करती है लेकिन नेहा कि मौत हो जाती है। अभि का परिवार सिमरन को नेहा कि बेटी की देखरेख करने को कहता है। सिमरन उस लड़की को अपने बेटी की तरह देखती है। वह उसका नाम आस्था रखती है लेकिन उस समय तक अभि का कोई पता नहीं रहता है। कुछ वर्षों के बाद अभि एक प्रसिद्ध लेखक बन जाता है जो अपने नाम आनन्द के रूप में पहचाना जाता है। उसकी मुलाक़ात सिया से होती है जो उसकी और सिमरन की बेटी आस्था होती है। लेकिन वह बचपन में ही बिछड़ जाती है इस कारण इसका पता अभि को नहीं रहता है। आस्था को सिया से जलन होने लगती है क्योंकि उसका दोस्त सिद्धार्थ और सिया एक दूसरे के काफी करीब आ जाते हैं। किरण आस्था को बहकाने की कोशिश करती है लेकिन आस्था उसके योजना को जान जाती है। सिया और सिद्धान्त कि मंगनी हो जाती है। जब सिमरन और आस्था बस से यात्रा करते रहते हैं तो बस में धमाका हो जाता है। जिसमें आस्था कि मौत हो जाती है और सिमरन की आँखों की रोशनी चले जाती है। लेकिन बाद में सिमरन की आँखों कि रोशनी वापस आ जाती है। इसके बाद सिमरन और अभि एक साथ हो जाते हैं।

कलाकार
 वरुण बडोला - अभिमन्यु सक्सेना / अभि (सिमरन, किरण और नेहा का पति)
 निकी अनेजा वालिया - डॉ॰ सिमरन माथुर (अभि की पहली पत्नी)
 नीरू बाजवा / काम्या पंजाबी - किरण (अभि की दूसरी पत्नी)
 विनीता ठाकुर - नेहा (अभि की तीसरी पत्नी)
 यूविका चौधरी - आस्था (नेहा और अभि की बेटी)
 उपासना शुक्ला - सिया सरीन (सिमरन और अभि की बेटी)

सन्दर्भ

बाहरी कड़ियाँ
अफ़शारी राजवंश

अफ़शारी राजवंश (سلسله افشاریان, सिलसिला अफ़शारियान) १८वीं सदी ईसवी में तुर्क-मूल का ईरान में केन्द्रित राजवंश था। इसके शासक मध्य एशिया के ऐतिहासिक ख़ोरासान क्षेत्र से आये अफ़शार तुर्की क़बीले के सदस्य थे। अफ़शारी राजवंश की स्थापना सन् १७३६ ई में युद्ध में निपुण नादिर शाह ने करी जिसनें उस समय राज कर रहे सफ़वी राजवंश से सत्ता छीन ली और स्वयं को शहनशाह-ए-ईरान घोषित कर लिया हालांकि वह ईरानी मूल का नहीं था। उसके राज में ईरान सासानी साम्राज्य के बाद के अपने सबसे बड़े विस्तार पर पहुँचा। उसका राज उत्तर भारत से लेकर जॉर्जिया तक फैला हुआ था।Elton L. Daniel, "The History of Iran" (Greenwood Press 2000) p. 94

 नादिर शाह और भारत 
भारत में नादिर शाह अपने सन् १७३९ के हमले के लिये जाना जाता है जब उसने अपने से छह गुना बड़ी मुग़ल साम्राज्य की सेना को हराया और दिल्ली पर क़ब्ज़ा कर लिया। लूटपाट में २२ मार्च १७३९ के एक ही दिन में दिल्ली के ३०,००० से अधिक निहत्थे नागरिक मारे गये और जाते-जाते वह प्रसिद्ध मोर सिंहासन (तख़्त-ए-ताऊस) अपने साथ दिल्ली से तेहरान ले गया।"An Outline of the History of Persia During the Last Two Centuries (A.D. 1722-1922) ". Edward G. Browne. London: Packard Humanities Institute. p. 33. Retrieved 2010-09-24. मई में जब नादिर शाह की सेना वापस ईरान लौटी, उन्होंने भारत से इतना पैसा, सोना, रत्न, हाथी, घोड़े व अन्य सामान लूट लिया था कि ईरान में तीन वर्षों तक कर और लगान माफ़ कर दिया गया।Axworthy, Michael (2006). The Sword of Persia. I.B. Tauris. pp.1–16, 175–210. ISBN 1-84511-982-7.

 इन्हें भी देखें 
 नादिर शाह
 तुर्क लोग
 सफ़वी राजवंश
 अहमद शाह अब्दाली

 सन्दर्भ 

श्रेणी:अफ़शारी राजवंश
श्रेणी:ईरान के राजवंश‎
श्रेणी:ईरान का इतिहास
श्रेणी:भारत का इतिहास
बिराई

पश्चिमी जोधपुर जिले के बालेसर क्षेत्र में बिराई गांव है जहां पर सभी समुदाय के लोग भाई चारे के साथ रहते है इन्ही गांव में जन्मे राजस्थानी भाषा के आदर्श कवि डॉ शक्तिदान जी कविया ने पूरे भारतवर्ष में गांव का नाम रोशन किया है उन्ही की दिशा निर्देश से आधुनिक कवि किशन बिड़ला बिराई वर्तमान में हिंदी व राजस्थानी भाषा में साहित्य रचते है। जिनका परम मित्र पुखराज प्रजापति है किशन जी की कविताएं :- राजस्थानी भासा,दहेज मुक्ति,बसंत ऋतु, मायड़ संस्कृति व अन्य ये कविताएं यूमेन एक्सप्रेस न्यूज नई दिल्ली में छपती है। 

-पर्यटक स्थल- 

1.संत शेरा राम समाधि स्थल  

2.मालण दुलाई धाम  

3. कालका माता(हिंगलाज नगर) 

4.बाबा रामदेव जी का मंदिर  

5.हनुमान धाम  

बिराइ गांव में सरकारी अस्पताल, हाई स्कूल है। 

यहां के आमजन की भाषा राजस्थानी भाषा है। 

बिराई गांव में प्रतिवर्ष संविधान निर्माता डॉ भीम राव अंबेडकर की जयंती धूमधाम से मनाई जाती है। गांव के सरपंच वासुदेव कविया हर कार्यक्रम को संबोधित करते है। किशन बिड़ला सहित सम्पूर्ण बिराई निवासी इस कार्यकर्म में भाग लेते है। 

हरवर्ष माघ सुदी सातम के दिन मालण दुलई माता का जुलूस निकलता है। जिसमे सभी लोग धूम धाम से भाग लेते है।  

जय राजस्थान जय बिराई भोम   

1.शेराराम समाधि  

सन्दर्भ

श्रेणी:बालेसर तहसील के गाँव
श्रेणी:जोधपुर ज़िले के गाँव
अलीगढ़ (फ़िल्म)

अलीगढ़ एक भारतीय हिन्दी फ़िल्म है, जिसका निर्देशन हंसल मेहता ने किया है। यह कहानी श्रीनिवास रामचन्द्र सिरस के जीवन पर आधारित है, जिसे नौकरी से उनके समलैंगिक होने के कारण हटा दिया गया था। इस फ़िल्म का प्रदर्शन भारत में 26 फरवरी 2016 में होगा।

पटकथा
यह कहानी उत्तर प्रदेश के एक विश्वविद्यालय की सच्ची घटना पर आधारित है। जिसमें श्रीनिवास रामचन्द्र सिरस (मनोज बाजपई) मराठी पढ़ाते थे। लेकिन जब उनके समलैंगिक होने का पता चलता है तो उन्हें वहाँ से हटा दिया जाता है।

कलाकार
 मनोज बाजपई - श्रीनिवास रामचन्द्र सिरस
 राजकुमार राव - पत्रकार
 आशीष विद्यार्थी

निर्माण
इस फिल्म का निर्माण उत्तर प्रदेश के कई स्थानों में किया गया। जिसमें अलीगढ़, आगरा, बरेली और ग्रेटर नोएडा शामिल है।

सन्दर्भ

बाहरी कड़ियाँ
 

श्रेणी:अलीगढ़
श्रेणी:2016 में बनी हिन्दी फ़िल्म
श्रेणी:समलैंगिकता
श्रेणी:अलीगढ़ मुस्लिम विश्वविद्यालय
गोवा राज्य की मोहर

गोवा का राजकीय चिह्न गोवा सरकार की आधिकारिक मुहर व राज्य सरकार का प्रतीकचिह्न है। इसे गोवा सरकार से संबंधित सारे कागज़ों, फाइलों व दस्तावेज़ो के शीर्शणी(हेडर) के स्थान पर स्पष्ट रूप से देखा जा सकता है। चिन्हशास्त्रिक रूपसे यह एक लोगो है। मुख्य रूपसे यह एक "वृक्ष दीप" को दर्शाता है, जोकी एक प्रकार का दीया है। प्रतीकात्मक रूप से यह ज्ञान के म्ध्यम से प्राप्त की गई पूरबुद्धता का प्रतीक है, इसके इर्द-गिर्द नाड़ियल के पत्तों की भांती कलात्मक वेदिका बनाई गई है, जो गोवा की प्राकृतिक सौन्दर्य के स्वरूप को दर्शाता है। इसके ऊपर गोलाकार आभिन्यास में सुप्रसिद्ध संस्कृत श्लोक:

अंकित देखा जा सकता है, जिसका अर्थ होता है "हर प्राणी सम्पन्न व समृद्ध रहे और कोई भी दुःख व दर्द में ना रहे"। इसके अलावा, कलगी पर भारत का प्रतीकचिन्ह, सारनाथ के शेरों के मुकुट भी है। इस पूरे चिन्ह-समूह का सहायक के रूप में दो हाथ हैं जिन्हें इस चिह्न को नीचे से समर्थन देता देखा जा सकता है।

गोवा के उपनिवेशकालीन कुल-चिन्ह
गावा 1510 से 1961 तक पुर्तगाली भारत का हिस्सा था, अर्थात् पुर्तगाल के उपनिवेश था। इस बीच के गोवा के कुल चिन्हों को दर्शाया गया है

इन्हें भी देखें
 भारत के राज्यों के प्रतीकचिन्ह
 भारत का राष्ट्रीयप्रतीकचिन्ह

 सन्दर्भ 

बाहरी कड़ियां
 Article by the Government of Goa, Department of Information

श्रेणी:गोवा
श्रेणी:भारतीय चिन्ह
श्रेणी:प्रतीकचिन्ह